
asupra propunerii legislative pentru completarea art.81 din Legea nr.19/2000 privind sistemul public de pensii şi alte drepturi de asigurări sociale

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru completarea art.81 din Legea nr.19/2000 privind sistemul public de pensii şi alte drepturi de asigurări sociale, trimisă cu adresa nr.118 din 5 mai 2003.


La întocmirea prezentului raport, Comisia a avut în vedere avizul primit de la Consiliul Legislativ şi punctul de vedere al Guvernului.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor organice, conform prevederilor constituţionale, şi are ca obiect de reglementare modificarea şi completarea art.81 din Legea nr.19/2000 privind sistemul public de pensii şi alte drepturi de asigurări sociale, în sensul eliminării inechităţilor apărute în stabilirea numărului de puncte ca urmare a măsurilor de recorelare a pensiilor din sistemul public de pensii, prin menţinerea numărului de puncte stabilite pentru pensiile aflate în plată la data de 1 aprilie 2000 (data intrării în vigoare a Legii nr.19/2000) pe toată perioada în care se efectuează recorelarea pensiilor.
Comisia propune Plenului respingerea propunerii legislative întrucât prevederile acesteia se regăsesc ca amendament la articolul 180 în raportul asupra proiectului de Lege privind aprobarea Ordonanţei de urgenţă a Guvernului nr.9/2003 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale.


La dezbaterea acestei propuneri legislative a participat ca invitat d-na Georgeta Gheorghe – Director în cadrul Ministerului Muncii, Solidarităţii Sociale şi Familiei.

La lucrările comisiei au fost prezenţi 17 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 24 septembrie 2003, Comisia propune respingerea acesteia cu 10 voturi pentru şi 2 abţineri.

SECRETAR,

Smaranda DOBRESCU

